**Formulár príkladov dobrej praxe b)**

|  |
| --- |
| ***Názov projektu*** |
| Vzdelávanie mladých uchádzačov o zamestnanie |

|  |
| --- |
| ***Názov operačného programu*** |
| Ľudské zdroje |

|  |
| --- |
| ***Kód vyzvania a ITMS2014+ kód projektu*** |
| OP ĽZ NP 2017/2.1.1/01 kód ITMS2014+ : 312021J580 |

|  |
| --- |
| ***Názov prioritnej osi, investičnej priority a špecifického cieľa*** |
| 2. Iniciatíva na podporu zamestnanosti mladých ľudí  2.1 Trvalo udržateľná integrácia mladých ľudí, najmä tých, ktorí nie sú zamestnaní, ani nie sú v procese vzdelávania alebo odbornej prípravy, na trh práce, vrátane mladých ľudí ohrozených sociálnym vylúčením a mladých ľudí z marginalizovaných komunít, vrátane vykonávania systému záruk pre mladých ľudí.  2.1.1 Zavedením záruky pre mladých nezamestnaných ľudí (UoZ), ktorí patria k NEET, zvýšiť zamestnanosť, zamestnateľnosť a účasť mladých ľudí na trhu práce. |

|  |
| --- |
| ***Miesto realizácie projektu (mesto/okres/samosprávny kraj)*** |
| Trnavský kraj, Trenčiansky kraj, Nitriansky kraj, Banskobystrický kraj, Žilinský kraj, Prešovský  kraj, Košický kraj |

|  |
| --- |
| ***Časový rámec realizácie projektu (dátum začatia a dátum ukončenia realizácie projektu: ddmmrrrr – ddmmrrrr)*** |
| 01.04.2017 – 31.12.2018 |

|  |
| --- |
| ***Rozpočet projektu (celkové náklady na projekt a výška poskytnutého nenávratného finančného príspevku)*** |
| 30 983 991,45 EUR |

|  |
| --- |
| ***Kontaktné údaje prijímateľa (názov a sídlo prijímateľa, meno kontaktnej osoby pre projekt, telefón, fax, e-mail, webová stránka)*** |
| Ústredie práce, sociálnych vecí a rodiny  Špitálska 8, 812 67 Bratislava  Slovenská republika  Lýdia Svetíková, tel.: 02/20444843, e-mail: [lydia.svetikova@upsvr.gov.sk](mailto:lydia.svetikova@upsvr.gov.sk)  www.upsvar.sk |

|  |
| --- |
| ***Ciele projektu (uveďte kľúčové slová)*** |
| Cieľom národného projektu Vzdelávanie mladých uchádzačov o zamestnanie (ďalej aj „MUoZ“) je podporiť zamestnateľnosť MUoZ prostredníctvom prípravy na trh práce formou rekvalifikácie, posilnením kľúčových kompetencií, alebo vzdelávaním a prípravou pre trh práce z vlastnej iniciatívy MUoZ. |

|  |
| --- |
| ***Cieľové skupiny (uveďte kľúčové slová)*** |
| NEET do 29 rokov (29 rokov mínus jeden deň) |

|  |
| --- |
| ***Stručný opis projektu: (max. 50 riadkov)*** |
| 1. ***Ciele*** |
| Projekt bol zameraný na zvyšovanie zamestnateľnosti cieľovej skupiny, čím prispel k prekonávaniu sociálno-ekonomického znevýhodnenia spôsobeného nezamestnanosťou (napr. chudoba, sociálne vylúčenie, diskriminácia a pod.). V neustále sa meniacich podmienkach trhu práce je potrebná schopnosť pružne reagovať na zmeny na trhu práce u všetkých zúčastnených subjektov – pracovnej sily, zamestnávateľov, vzdelávacích inštitúcií a subjektov služieb zamestnanosti. Zo strany pracovnej sily ide predovšetkým o motiváciu vzdelávať sa a rozvíjať svoje znalosti a zručnosti a o ochotu zmeniť pôvodnú kvalifikáciu nadobudnutú počas prípravy na povolanie v školskom systéme, t. j. o ochotu „rekvalifikovať sa“, ak si to situácia na trhu práce vyžaduje.  Realizácia tohto projektu prispela k lepšiemu uplatneniu MUoZ na trhu práce aj rozvoju potrebných zručností a posilneniu motivácie nájsť si zamestnanie a zvýšeniu aktivizácie pri hľadaní zamestnania. V kontexte zlepšovania zamestnanosti v Európskom spoločenstve sa projektom podporilo rozvíjanie kľúčových kompetencií, ktoré presadzuje Európska rada v rámci stratégií členských štátov EU v oblasti celoživotného vzdelávania. Projekt tiež podporil rozvoj miestnej zamestnanosti a zároveň prispel k zníženiu regionálnych disparít na trhu práce. Súčasne sa projektom podporovala zamestnateľnosť u MUoZ, ktorí sú dlhodobo nezamestnaní a u ktorých bola potreba absolvovania vzdelávania diagnostikovaná prostredníctvom individualizovaného poradenstva vykonávaného na základe odporúčania Rady EU pre integráciu dlhodobo nezamestnaných do trhu práce.  Cieľom projektu bolo zvýšenie zamestnateľnosti MUoZ prostredníctvom pružného systému, ktorý kombinuje tradičné aj netradičné formy vzdelávania. Prínosom projektu bolo zvyšovanie predpokladov MUoZ na začleňovanie sa do pracovného procesu. Kým v súčasnosti stoja mimo pracovného procesu, nemajú možnosť zúčastniť sa získavania znalostí a skúseností, čo vedie k strate kvalifikácie a ich vzdelanie sa znehodnocuje. Projekt napomohol prispôsobiť zručnosti pracovnej sily potrebám trhu práce a zlepšil prístup MUoZ ku kvalitnejším pracovným miestam. Udržateľnosť výsledkov projektu sa po absolvovaní jednotlivých opatrení projektu prejaví u MUoZ zvýšením ich predpokladov na uplatnenie sa na trhu práce.  Projekt realizovalo Ústredie PSVR a 43 úradov v rámci západného, stredného a východného Slovenska. |
| 1. ***Plánované aktivity (max. 15 riadkov)*** |
| Projekt sa vykonával prostredníctvom aktivity Vzdelávanie mladých UoZ.  Aktivita sa ďalej člení na tri opatrenia:  Opatrenie č. 1 - Podpora rekvalifikácie mladých UoZ (REPAS+)  Opatrenie č. 2 - Podpora kľúčových kompetencií mladých UoZ (KOMPAS+)  Opatrenie č. 3 - Vzdelávanie z vlastnej iniciatívy mladých UoZ.  Podporné aktivity |
| 1. ***Výstupy/výsledky: kvalitatívne a kvantitatívne (vo forme merateľných ukazovateľov)*** |
| **Hodnoty merateľných ukazovateľov so stavom k 24.11.2018**   |  |  |  |  |  | | --- | --- | --- | --- | --- | | **Kód** | **Názov** | **Merná jednotka** | **Plánovaná hodnota** | **Dosiahnutá hodnota** | | P0108 | Osoby vo veku do 29 rokov | Počet | 29 479 | 14 154 | | P0099 | Nezamestnaní účastníci, ktorí dokončia intervenciu podporovanú z prostriedkov vyčlenených na iniciatívu na podporu zamestnanosti mladých ľudí | Počet | 20 635 | 12 687 | | P0101 | Nezamestnaní účastníci, ktorým bolo v čase odchodu ponúknuté zamestnanie, ďalšie vzdelávanie, učňovská príprava alebo stáž | Počet | 8 844 | 3 633 | | P0100 | Nezamestnaní účastníci, ktorí sú v čase odchodu v procese vzdelávania/odbornej prípravy, alebo získavajú kvalifikáciu alebo sú zamestnaní vrátane samostatne zárobkovo činných | Počet | 8 844 | 2 389 | | P0038 | Dlhodobo nezamestnaní účastníci, ktorí dokončia intervenciu podporovanú z prostriedkov vyčlenených na iniciatívu na podporu zamestnanosti mladých ľudí | Počet | 2 947 | 2 486 | | P0040 | Dlhodobo nezamestnaní účastníci, ktorým bolo v čase odchodu ponúknuté zamestnanie, ďalšie vzdelávanie, učňovská príprava alebo stáž | Počet | 1 474 | 450 | | P0039 | Dlhodobo nezamestnaní účastníci, ktorí sú v čase odchodu v procese vzdelávania/odbornej prípravy, alebo získavajú kvalifikáciu alebo sú zamestnaní vrátane samostatne zárobkovo činných | Počet | 1 474 | 2 646 | | P0639 | Účastníci, ktorí šesť mesiacov po odchode absolvujú ďalšie vzdelávanie, program odbornej prípravy vedúci k získaniu kvalifikácie, učňovskú prípravu alebo stáž | Počet | 294 | 110 | | P0637 | Účastníci, ktorí sú šesť mesiacov po odchode zamestnaní | Počet | 2 947 | 3 239 | | P0636 | Účastníci, ktorí sú šesť mesiacov po odchode samostatne zárobkovo činní | Počet | 294 | 421 | |
| 1. ***Nadväznosť (trvalá/následná udržateľnosť výsledkov projektu)*** |
| Realizácie NP „Vzdelávanie mladých uchádzačov o zamestnanie“ prispela k:   * zvýšeniu zamestnateľnosti cieľovej skupiny; * k prekonávaniu sociálno-ekonomického znevýhodnenia spôsobeného nezamestnanosťou (napr. chudoba, sociálne vylúčenie, diskriminácia a pod.); * uplatneniu MUoZ na trhu práce rozvojom zručností; * zlepšeniu prístupu MUoZ ku kvalitnejším pracovným miestam;   Udržateľnosť výsledkov projektu sa po absolvovaní jednotlivých opatrení projektu prejaví u MUoZ zvýšením ich predpokladov na uplatnenie sa na trhu práce. |
| ***Fakultatívne položky:*** |
| 1. ***Problémy zistené pri aplikácii*** |
| Národný projekt bude ukončený 31.12.2018 v zmysle vyzvania pre tento národný projekt. Podľa časového harmonogramu začiatok národného projektu bol plánovaný od 01.04.2017, avšak zmluva o poskytnutí NFP bola podpísaná 12.07.2017 s účinnosťou od 13.07.2017. Plánovaná realizácia národného projektu sa z 21 mesiacov skrátila na 18 mesiacov.  Rovnako aj výberové konania pre prijímanie koordinátorov vzdelávania, ktorí mali posilniť personálne kapacity úradov PSVR, sa začali realizovať až po účinnosti zmluvy o poskytnutí NFP. Koordinátori vzdelávania zabezpečovali koordináciu všetkých opatrení realizovaných v rámci národného projektu.  V rámci implementácie jednotlivých opatrení boli nastavené lehoty ukončenia kurzov tak, aby bolo možné uhradiť finančné prostriedky v stanovenom termíne. Z tohto dôvodu sa MUoZ nemohli zapájať do kurzov už 2 - 4 mesiace pred ukončením projektu (v závislosti od dĺžky kurzu).    Dosahovanie stanovených hodnôt merateľných ukazovateľov bolo takisto naviazané na vývoj situácie na trhu práce v rokoch 2016 a 2017, záujmom zamestnávateľov o zamestnávanie mladých UoZ a najmä na samotný záujem mladých UoZ zvýšiť možnosti na uplatnenie sa na trhu práce.  Z dôvodu nedostatku času nebolo možné realizovať jednotlivé opatrenia v takom rozsahu, ako bolo pôvodne naplánované, a taktiež nebolo možné zapojiť toľko mladých UoZ ako bolo stanovené v merateľných ukazovateľoch v ŽoNFP. |
| 1. ***Prenositeľnosť (odporúčania pre zavedenie príkladov dobrej praxe, odporúčania pre použitie príkladov dobrej praxe v iných podmienkach*** |
|  |

|  |
| --- |
| ***Vydané publikácie zamerané na šírenie výsledkov projektu, webové stránky alebo iné aktivity*** |
| Publicita a informovanosť je zabezpečená počas celého obdobia trvania realizácie projektu a riadi sa Manuálom pre informovanie a komunikáciu pre prijímateľov v rámci EŠIF (2014-2020) pre Operačný program Ľudské zdroje.  Aktivity realizované v rámci publicity:   * zaslanie Formulára príkladov dobrej praxe a), b) na [publicita@employment.gov.sk](mailto:publicita@employment.gov.sk) * zverejnenie formulára príkladov dobrej praxe a), b) na [www.upsvar.sk](http://www.upsvar.sk) * zverejnenie opisu národného projektu na webovej stránke [www.upsvar.sk](http://www.upsvar.sk) * zverejnenie tlačovej správy na [www.upsvar.sk](http://www.upsvar.sk) * žiadosti o poskytnutí finančných príspevkov, dohody o poskytnutí finančných príspevkov a iné písomnosti súvisiace s implementáciou národného projektu sú označené logom ESF a EFRR s odkazom na EÚ, logom OP ĽZ, prípadne textom „Tento projekt sa realizuje vďaka podpore z Európskeho sociálneho fondu v rámci Operačného programu Ľudské zdroje.“, ako i odkazom na [www.employment.gov.sk](http://www.employment.gov.sk), [www.esf.gov.sk](http://www.esf.gov.sk). |